stanford-oval/wikipedia huggingface dataset:
A Warm Glimpse
Kokoonpano

Marko Eskola – basso, laulu
Toni Salminen – kitara
Lassi Paunonen – kitara
Riku Airisto – rummut
Kokoonpano > Muut tekijät

Sami Leiniäinen – äänittäjä
Pirkka Rännäli – miksaaja
Mika Jussila – masteroija
Eemeli Haverinen – valokuvat, kansikuva
Timo Vuorensola – kansikuva
Arvostelut

Imperiumi: 8½/10
Aiheesta muualla

A Warm Glimpse Discogsissa. (englanniksi)
Albumi A Warm Glimpse Encyclopaedia Metallum -sivustolla (englanniksi)
Albert Fratellini

Albert Fratellini (1886 Moskova, Venäjä – 1961 Epinay, Ranska) oli sirkusklovni. Hän oli kuuluisan Fratellinin perheen jäsen. Hänen veljensä olivat François ja  Paul Fratellini.
Albert Forster

Albert Forster
Albert Maria Forster (26. heinäkuuta 1902 Fürth, Baijeri – 28. helmikuuta 1952 t. 1954) oli saksalainen natsipoliitikko ja Danzig–Länsi-Preussin Gauleiter toisen maailmansodan aikana Puolassa.
Forster kävi humanistista kymnaasia synnyinkaupungissan Fürthissä, jossa opiskeli 1912–1920. Hänestä tuli SA:n jäsen Fürthissa 1923, ja hän seurasi maanpetosoikeudenkäyntiä Erich Ludendorffia, Adolf Hitleriä ja kahdeksaa muuta syytettyä vastaan 26. helmikuuta – 1. huhtikuuta 1924 Münchenissä.
Poliittisen aktiivisuutensa vuoksi Forster menetti 1924 työpaikkansa pankissa. Nelivuotisen työttömyyden jälkeen hän pääsi 1928 töihin Nürnbergiin Deutschnationalen Handlungsgehilfen-Verbandiin (DHV)
kansallissosialistinen puolue nimitti[lähde? ] Forsterin vuonna 1930 Danzigin vapaakaupungin Gauleiteriksi. Hän riitautui kuitenkin kaupungin johtoon kuuluneen toisen natsin Arthur Greiserin kanssa ja miesten välinen valtataistelu kesti toisen maailmansodan loppuun asti.
Vuonna 1939 Forsterista tuli Danzig–Länsi-Preussin alueen gauleiter. Hän syyllistyi kuitenkin puolalaisten karkottamiseen kenraalikuvernementista, ja lisäksi hänen hallinta-alueellaan sijaitsi Stutthofin keskitysleiri. Lisäksi hän oli vastuussa noin 2 000 puolalaisen joukkomurhasta Piasnica-nimisessä paikassa.
Sodan jälkeen 1948 Forster tuomittiin kuolemaan Puolassa sotarikoksista ja rikoksista ihmisyyttä vastaan. Hänet hirtettiin varsovalalaisessa vankilassa vuonna 1952.
1017

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

Knuut Suuri julistautui Englannin kuninkaaksi.
Englanti jaettiin Wessexin, Mercian, East Anglian ja Northumbrian kreivikuntiin.
Abd-ar-Rahman IV seurasi Seuleiman II:sta umaijadien kalifiksi.
Syntyneitä

Saksan kuningas ja Pyhän saksalais-roomalaisen keisarikunnan keisari Henrik III
Kuolleita

Abd-ar-Rahman IV, umaijadien kalifi
A Twisted Christmas

| A Twisted Christmas Twisted Sister |
| --- | --- | --- |

Studioalbumin tiedot
 Äänitetty : 2006
 Julkaistu: 17. lokakuuta 2006
 Tyylilaji: heavy metal
 Kesto: 41.50
 Levy-yhtiö: Razor & Tie
Twisted Sisterin muut julkaisut
| Live at Wacken – The Reunion 2005 | A Twisted Christmas 2006 | Live at The Astoria 2008 |
A Twisted Christmas on Twisted Sisterin viimeinen levy, teemaltaan joululevy. Levyllä ovat vierailijoina muun muassa Doro Pesch (White Christmas) ja Lita Ford (I'll Be Home for Christmas).
Kappaleet

Have Yourself a Merry Little Christmas – 4.48
Oh Come All Ye Faithful – 4.40
White Christmas – 3.56
I'll Be Home for Christmas – 4.08
Silver Bells – 5.05
I Saw Mommy Kissing Santa Claus – 3.39
Let It Snow – 3.09
Deck the Halls – 2.52
The Christmas Song – 3.40
Heavy Metal Christmas – 5.14
Bonuskappale: We Wish You a Twisted Christmas – 0.36
Kokoonpano

Dee Snider – laulu
Eddie "Fingers" Ojeda – kitarat, laulu
Jay Jay French – kitarat, laulu
Mark "The Animal" Mendoza – basso, laulu
A. J. Pero – rummut, lyömäsoittimet, laulu
Kokoonpano > Vierailevat muusikot

Lita Ford – taustalaulu kappaleessa "I'll Be Home for Christmas"
Doro Pesch – taustalaulu kappaleessa "White Christmas"
Arviot

Allmusic:
Imperiumi: 4+/10
Metalliluola: 8/10
Soundi:
Aiheesta muualla

A Twisted Sister discogs.com -sivustolla
Albumi A Twisted Christmas Encyclopaedia Metallum -sivustolla (englanniksi)
ASLAK (kuntoutus)

ASLAK eli ammatillisesti syvennetty lääketieteellinen kuntoutus on työelämässä oleville tarkoitettua Kelan järjestämää harkinnanvaraista varhaiskuntoutusta, jonka ensisijaisena tavoitteena on työkyvyn säilyttäminen ja parantaminen. Aslak-kuntoutus toteutetaan kuntoutuslaitoksissa kiinteässä yhteistyössä työterveyshuollon ja työyhteisön kanssa. Aslak-kuntoutus on harkinnanvaraista (määrärahasta riippuvaista), kun sitä lähellä oleva toinen Kelan kuntoutuksen muoto Tyk-toiminta (Työkykyä ylläpitävä ja parantava valmennus) on tietyin edellytyksin työntekijän subjektiivinen oikeus.
Aslak-kuntoutukseen käytetään vuosittain 33 miljoonaa euroa, joka vastaa 12 prosenttia Kelan koko kuntoutusbudjetista.
Aslak-kuntoutuksen vaikuttavuus

Mikhail Saltychev seurasi vuonna 2012 ilmestyneessä väitöstutkimuksessaan kahdeksan vuoden ajan yli 3000 Aslak-kuntoutukseen osallistunutta henkilöä. Tuloksena oli, ettei Aslak vähentänyt työkyvyttömyyseläkkeelle joutumisen tai pitkien sairauspoissaolojen riskiä. .
ASLAK-kuntoutukseen osallistuminen ei lisännyt myöskään liikuntaa, vähentänyt alkoholinkäyttöä, alentanut painoindeksiä tai vähentänyt merkittävästi tupakointia. Tutkimukseen osallistuneiden somaattinen ja psyykkinen terveys ei myöskään parantunut kontrolliryhmään verrattuna.
Vuonna 2012 laadittiin myös katsaus ASLAK-kuntoutuksesta aiemmin tehtyihin tutkimuksiin. Katsauksessa havaittiin, että aiempien tehtyjen tutkimusten tulokset olivat keskenään hyvin ristiriitaisia. Niistä saattoi kuitenkin vetää kokonaisuudessaan sen johtopäätöksen, että näyttö Aslak-kuntoutuksen vaikuttavuudesta on vähäistä ja kuntoutus on osoittautunut kustannustehokkuudeltaan heikoksi.
Vuonna 2009 ilmestyneessä 2 000 kuntoutujan tutkimuksessa ilmeni, että työkyvyttömyyden riski pieneni 8 vuoden seuranta-aikana neljän ensimmäisen seurantavuoden aikana, mutta kohosi sen jälkeen samaksi kuin niillä, jotka eivät olleet osallistuneet kuntoutukseen. Säästyneiden sairauslomapäivien aiheuttama taloudellinen säästö oli kuitenkin todennäköisesti kuntoutuksesta koituvia kuluja pienempi.
Aslak-kuntoutuksen historia

Aslak-kuntoutuksen nimellä tunnettu kuntoutuksen muoto käynnistyi 1980-luvun alkupuolella, aluksi metsurien ja siivoojien laitoskuntoutuksena laajentuen siitä sitten nopeasti kaikkiin ammattiryhmiin. Aslak-kuntoutuksen kohderyhmänä ovat työssä käyvät henkilöt, joiden työssä suoriutumiseen liittyvät haitat ja oireet eivät vielä ole kehittyneet niin pitkälle, että lakisääteinen ammatillinen kuntoutus työkyvyttömyyden välttämiseksi olisi tarpeen.
Vuoden 1990 tulopoliittisen kokonaisratkaisun yhteydessä tehty työkykyä ylläpitävää toimintaa (tyky) koskeva sopimus (ns. TMJ-TS-sopimus) loi laajemman perustan siinä vaiheessa vielä kehittyvälle Aslak-kuntoutukselle. Sopimuksessa todettiin muun muassa, että toimenpiteiden lähtökohta on, että kuntoutuja jatkaa omassa työssään. Tukitoimenpiteistä vastuussa oleva henkilö laatii yhdessä työntekijän tai toimihenkilön ja tarvittaessa yrityksen yhteistoimintatahojen kanssa yksilöllisen toimenpidesuunnitelman, jossa voivat tulla kysymykseen esimerkiksi
työn suorittamisen muutokset, jotka selvitetään työosastolla, kuten ergonomiset parannukset
työaikamuutokset, kuten osa-aikatyö, osaeläke, osa-aikaeläke, siirtyminen yötyöstä päivätyöhön
uudelleen työhön sijoittaminen
ammatillinen työpaikkakoulutus työosaston ja koulutusorganisaation yhteistyönä
tarvittaessa työterveyshuollon aloitteesta lääkinnällinen kuntoutus
ammatillisen kuntoutuksen muodot työpaikalla tai työpaikan ulkopuolella, jotka tukevat työkykyä ylläpitävää toimintaa
työpaikan tiedotuksen ja koulutuksen kehittäminen tuki- ja liikuntaelinten kunnon ylläpitämisen tärkeydestä
Aslak-kuntoutuksen nykyinen säädöspohja

Ammatillisesti syvennetty lääketieteellinen kuntoutus kohdistuu työssä olevaan väestöön ja se toteutetaan työpaikan, työterveyshuollon, kuntoutuksen palvelujen tuottajan ja Kelan yhteistyönä. Tavoitteena on työkyvyn pitkäaikainen parantaminen ja työkyvyn säilyttäminen, kun työkyvyn heikkenemisen riskit ovat jo todettavissa. Aslak-kuntoutus on luonteeltaan ennalta ehkäisevää ja suunnattu työntekijöille ja ammattialoille, joilla työstä johtuva fyysinen, henkinen ja sosiaalinen kuormitus on poikkeuksellisen suuri ja johtaa helposti terveysongelmien kasautumiseen.
Hyväksyessään jonkin kuntoutuslaitoksen kuntoutusta toteuttamaan Kela edellyttää laitoksen noudattavan palvelustandardia. Kelan standardien mukaan Aslak-kuntoutuksen tavoitteena on
parantaa ja ylläpitää työ- ja toimintakykyä sekä asettaa niihin liittyvät henkilökohtaiset kuntoutustavoitteet
luoda oppimisprosessin avulla edellytyksiä kuntoutujan työkyvyn säilyttämiselle ja pitkäaikaiselle parantamiselle
edistää terveyttä
auttaa kuntoutujaa arvioimaan ja kehittämään omia työmenetelmiään
käsitellä työn kehittämistä ja siihen liittyvää osaamista sekä yksilöllisesti että työyhteisöllisesti
nivoa kuntoutusprosessi työpaikalla ja työterveyshuollossa tapahtuvaan toimintaan
hyödyntää tukiverkostoa kuntoutuksen aikana, esimerkiksi välitehtävien avulla
Palveluntuottajan aloitteesta voidaan kuntoutusprosessin aikana esille nousseista työhön tai työolosuhteisiin liittyvistä asioista keskustellaan työpaikalla ja/tai työterveyshuollossa.
Aslak-kurssi toteutetaan jaksoissa yhden vuoden aikana. Kurssi voi olla avo- ja laitosjaksojen yhdistelmä. Tavallisimmin kurssi jakaantuu kolmeen osaan: alkujaksoon, perusjaksoon ja seurantajaksoon. Kurssilla on yksi työpaikan ja työterveyshuollon kanssa järjestettävä yhteistyöpäivä.
Aslak-kuntoutuksen kehittäminen

Kela toteutti Työhönkuntoutuksen kehittämishankkeen ajanjaksolla 1.4.2007-30.6.2010. Hanke kattoi harkinnanvaraisen Aslak-kuntoutuksen ja lakisääteiseen ammatilliseen kuntoutukseen kuuluvan Tyk-toiminnan. Hankkeeseen osallistui viisi valtakunnallista palveluntuottajaa:
Kuntoutussäätiö (Tuukka-hanke)
Oulun Diakonissalaitos (Hypro-hanke)
Kuntoutuskeskus Petrea (Jysi-hanke)
Kuntoutus Peurunka (Kokonaiskuntoon-hanke)
Verve (Modulo-hanke).
Hankkeessa keskeisintä oli kuntoutustarpeen varhainen toteaminen, kuntoutuksen oikea-aikaisuus ja kuntoutuksen menetelmien ja toimintamallien kehittäminen. Tarkoituksena oli saada Kelan käyttöön työikäisille parhaiten sopivia kuntoutuksen muotoja ja samalla kehittää kuntoutuksen yhteistyötä ja erikoisosaamista.
Vuonna 2016 Kela uudistaa työikäisten kuntoutusta ja samalla myös Aslak- ja Tyk-kuntoutukset korvataan uudella AURA-kuntoutusmallilla. AURA-kuntoutuksessa kuntoutus kytkeytyy aiempaa voimakkaammin kuntoutujan omaan työhön.
Aiheesta muualla

Kelan kotisivu, Kuntoutus
Aitamännikkö

Aitamännikkö on seitsemän[lähde? ] asukkaan kylä Kolarissa Lapin maakunnassa. Se sijaitsee noin 39 kilometriä Kolarin kirkonkylästä etelään. Paikallisen perimätiedon mukaan Aitamännikkö on nimetty poronhoidossa käytetyn aidan mukaan. Kylässä toimi aiemmin Aitamännikön kansakoulu.
Afrodisias

Afrodisias (m.kreik. Ἀφροδισιάς, lat. Aphrodisias) voi viitata seuraaviin antiikin aikaisiin paikkoihin:
Afrodisias, kaupunki Kaariassa
Afrodisias, kaupunki Kilikiassa
Afrodision eli Afrodisias, antiikin aikainen kaupunki Kyproksen saarella
Afrodisias, niemi Kaarian lounaisrannikolla Skhoinoksen ja Thymnnian lahtien välillä
ANZAC-päivä

| ANZAC-päivä |
| --- | --- |
 ANZAC-päivän muistoseremonia Port Melbournessa, Australiassa 2005.
Tyyppi:  kansallispäivä
Vietetään:  25. huhtikuuta  Australia  Uusi-Seelanti
Järjestämistiheys:  vuosittain
Ensimmäisen kerran:  1916
Liittyy:  Ensimmäisen maailmansodan veteraanien muistopäivä
ANZAC-päivä on Australian ja Uuden-Seelannin joukkojen juhlapäivä. ANZAC (Australian and New Zealand Army Corps) oli australialaisista ja uusiseelantilaisista joukoista ensimmäisessä maailmansodassa kootun armeijakunnan nimi. ANZAC-päivää vietetään 25. huhtikuuta, Gallipolin maihinnousun (1915) alkamisen vuosipäivänä.
Historia

Päivää alettiin virallisesti nimittää ANZAC-päiväksi 1916. 1920-luvulla päivä muodostui veteraanien juhlapäiväksi.
Perinteet > Australia

Australiassa päivää pidetään merkittävänä kansallisena juhlapäivänä, ja se on kansallinen vapaapäivä. Päivän aikana aamunkoitteessa, jolloin Gallipolin maihinnousu alkoi, pidetään juhlajumalanpalveluksia. Myöhemmin päivällä suurimmissa kaupungeissa sotaveteraanit osallistuvat seremoniallisiin marsseihin. Varsinaisia virallisempia juhlaseremonioita vietetään ympäri maan sotamuistomerkeillä.
Perinteet > Uusi-Seelanti

Uudessa-Seelannissa Anzac-päivä on ollut kansallinen vapaapäivä vuodesta 1921. Juhlallisuuksia vietetään samaan tapaan kuin Australiassa. Sotaveteraanit marssivat aamunkoitteessa sotamuistomerkeille, joilla pidetään lyhyt jumalanpalvelus. Myöhemmin päivällä järjestetään sotilasparaateja, johon myös puolustusvoimat osallistuvat. Paraatit päättyvät muistomerkeille, jossa esitetään puheita ja muistelmia.
Afrodision

Afrodision (m.kreik. Ἀφροδίσιον, lat. Aphrodisium) voi viitata seuraaviin:
Afrodision, nykyinen Afrodísio, vuori Peloponnesoksella Kreikassa
Afrodision, antiikin aikainen kaupunki tai kylä Arkadiassa Kreikassa
Afrodision, antiikin aikainen kaupunki Kyproksella
Aphrodisium, nykyinen Annaba, Hippo Regiuksen satamakaupunki nykyisessä Algeriassa
Aphrodisium, nykyinen Mahdia, antiikin aikainen kaupunki nykyisessä Tunisiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aphrodisium”, voi hakea sivunnimihaulla, laajalla sivunnimihaulla tai tekstihaulla.
Afrobeat

Afrobeat on musiikkityyli, jossa yhdistellään perinteistä afrikkalaista kansanmusiikkia ja länsimaalaista musiikkia, kuten funkia ja jazzia. Nigerialainen Fela Kuti kehitti tyylin 1960-luvun loppupuolella. Afrobeatia esitetään yleensä melko suurissa yhtyeissä. Musiikki on yleensä nopeatempoista ja energistä.
Aitana Sánchez-Gijón

| Aitana Sánchez-Gijón |
| --- | --- |

Henkilötiedot
Muut nimet:  Aitana Sánchez-Gijón de Angelis
Syntynyt: 5. marraskuuta 1968 (ikä 55) Rooma, Italia
Ammatti:  näyttelijä
Vanhemmat:  Ángel Sánchez-Gijón Martínez (isä) Fiorella de Angelis (äiti)
Puoliso:  Guillermo Papim Luccadane (2002 -)
Lapset:  Teo (s. 2001) Bruna (s. 2004)
Sukulaiset:  Eloy Sánchez-Gijón de Angelis (veli)
Muut tiedot
Aktiivisena:  1986–
Aitana Sánchez-Gijón (s. 5. marraskuuta 1968 Rooma, Italia) on espanjalais-italialainen elokuvanäyttelijä.
Käännös suomeksi
Afrodisia

Afrodisia (m.kreik. Ἀφροδισία, lat. Aphrodisia) voi viitata seuraaviin:
Afrodisia, antiikin Kreikassa Afroditelle omistettu juhla
Afroditia eli Afrodisia, antiikin aikainen kaupunki Lakoniassa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Afrodisia”, voi hakea sivunnimihaulla, laajalla sivunnimihaulla tai tekstihaulla.
Adalminan helmi

| Adalminan helmi> Adalminas pärlä |
| --- | --- |
 Albert Edelfeltin kuvitusta satuun
Alkuperäisteos
Kirjailija:  Zachris Topelius
Kieli:  ruotsi
Julkaistu:  1866
Löydä lisää kirjojaKirjallisuuden teemasivulta
Adalminan helmi (alkukielellä ruotsiksi "Adalminas pärlä") on Sakari Topeliuksen tekemä lastenkirja ja osa Lukemisia lapsille -kokoelmaa. Siitä on myös tehty erillinen kuvakirja. Kirja kertoo prinsessasta, joka saa lahjakseen helmen, joka tekee hänestä joka päivä yhä kauniimman, viisaammaan ja rikkaamman. Jos hän kadottaa helmen, hän menettää kaiken saamansa.
Aiheesta muualla

Adalminan helmi satu suomen kielellä
Adalminas perla, alkuperäisteos ruotsiksi julkaistu topelius.sls.fi:ssä
10. tammikuuta

10. tammikuuta on gregoriaanisen kalenterin mukaan vuoden kymmenes päivä. Vuodesta on jäljellä 355 päivää (karkausvuonna 356).
Nimipäivät

suomalainen kalenteri: Nyyrikki
suomenruotsalainen kalenteri: Sigurd
ortodoksinen kalenteri: Riiko, Marko, Tommo, Paavali
pohjoissaamenkielinen kalenteri: Siiggur
vanhemmissa kalentereissa: Erhard, Kotivalo, Nicanor, Nikanor, Niku, Paul Eremita
Tapahtumia

49 eaa. – Julius Caesar ylitti Rubikonjoen aloittaen sisällissodan.
1072 – Normannit valtasivat Palermon Sisiliassa.
1356 – Keisari Kaarle IV antoi kultaisen bullan.
1863 – Lontoon metro avattiin.
1920 – Kansainliitto piti ensimmäisen kokouksensa ja ratifioi Versailles’n rauhansopimuksen.
1923 – Liettua valtasi Memelin alueen ja liitti sen itseensä.
1927 – Fritz Langin elokuvan Metropolis ensi-ilta.
1929 – Sarjakuvapiirtäjä Hergén luoma sarjakuvahahmo Tintti teki belgialaisessa sanomalehdessä ensiesiintymisensä.
1930 – Eduskunta hyväksyi yhdistyslain muutoksen, jonka mukaan sellainen yhdistys, joka oli perustettu jatkamaan oikeuden päätöksellä lakkautetun yhdistyksen toimintaa, voitiin lakkauttaa ilman eri päätöstä.
1941 – Välirauhan aika: marsalkka Mannerheim pyysi eroa puolustusvoimien ylipäällikön tehtävistä, koska hän katsoi Neuvostoliitolle tehtävien myönnytysten vaarantavan Suomen puolustusmahdollisuudet. Hän perui anomuksensa seuraavana päivänä keskusteltuaan presidentti Risto Rytin kanssa.
1945 – Valvontakomission varapuheenjohtaja Grigori Savonenkov ilmoitti Neuvostoliiton vaativan Suomeen siirtyneiden 1–16-vuotiaiden inkeriläisten orpolasten palauttamista.
1946 – YK:n ensimmäinen yleiskokous avattiin Lontoossa.
1947 – YK otti Triesten vapaakaupungin hallintaansa.
1957 – Harold Macmillanista tuli Britannian pääministeri.
1958 – Suomi liittyi Kansainvälisen atomienergiajärjestön (IAEA) jäseneksi.
1989 – Kuuba aloitti sotilaidensa vetämisen Angolasta.
1991 – YK:n pääsihteeri Javier Pérez de Cuéllar lensi Irakiin neuvottelemaan Saddam Husseinin kanssa välttääkseen sodan syttymisen ennen 16. päivän aikarajan umpeutumista, jolloin irakilaisten oli vetäydyttävä miehitetystä Kuwaitista.
2006 – Niigatan ja Naganon alueiden lumimyrskyissä arveltiin yli 70 ihmisen saaneen surmansa. Lunta satoi paikoitellen jopa kolme metriä.
2007 – Kangasalla sijaitseva Haralanharjun näkötorni tuhoutui tuhopoltossa.
Adam-tyyli

Julkisivu vuodelta 1777
Adam-tyyli on alkujaan skotlantilainen arkkitehtuurin, sisustussuunnittelun ja huonekaluvalmistuksen tyylisuunta, jonka loi skotlantilainen arkkitehti Robert Adam. Se on osa varhaista uusklassismia. Adam-tyyli levisi tehokkaasti, koska Robert Adam painatti kaiverruksia sisältävän kuvakirjan, eräänlaisen varhaisen postimyyntiluettelon, jota luettiin 1760-luvulla ahkerasti niin Britanniassa, Venäjällä kuin Yhdysvalloissakin.
Vastikään löytyneiden Herculaneumin ja Pompejin innoittamina Adams veljineen haki esikuvia antiikista: pylväät, medaljongit ja uurnat tulivat sisustukseen, pystysuorat linjat ja maalatut nauhat seinien kuviointiin. Tyypillisiä olivat vaaleat pastellivärit ja harmahtavat sävyt, sekä klassiset koristeaiheet (juokseva koira, akantin lehti).
Suomessa ja Ruotsissa sitä vastaa Kustaa III:lta nimensä saanut kustavilaisuus, Ranskassa Ludvig XVI:n tyyli.
Aiheesta muualla

Kuvia tai muita tiedostoja aiheesta Adam-tyyli Wikimedia Commonsissa
Alaska Milk Corporation

| Alaska Milk Corporation |
| --- | --- |

Tunnuslause:  Wala pa ring tatalo sa Alaska.
Yritysmuoto:  pörssiyhtiö
ISIN:  PHY003281078
Perustettu:  1972
Kotipaikka:   Makati, Filippiinit
Toimiala:  maitotuote
Kotisivu:  alaskamilk.com
Infobox OKVirheellinen NIMI-arvo: 
Alaska Milk Corporation on filippiiniläinen meijeriyhtiö, joka sijaitsee Makatiissa. Sen perusti vuonna 1972.
Aiheesta muualla

Viralliset sivut (englanniksi)
Alaska (laulaja)

| María Olvido Gara Jova |
| --- | --- |

Henkilötiedot
Syntynyt: 13. kesäkuuta 1963 (ikä 61) México, Meksiko
Kansalaisuus:  Espanjan ja Meksikon
Ammatti:  laulaja, lauluntekijä, tv-persoona
Siviilisääty:  naimisissa (1999-)
Puoliso:  Mario Vaquerizo
Muut tiedot
Aktiivisena:  1977-
Tyyli:  pop, elektroninen, dance, rock
María Olvido Gara Jova (s. 13. kesäkuuta 1963 México, Meksiko) taiteilijanimeltään Alaska, on espanjalais-meksikolainen laulaja, lauluntekijä, näyttelijä ja tv-persoona. Hän syntyi Meksikossa, mutta muutti 1970-luvun alussa perheineen Espanjaan. Alaska on yksi näkyvimpiä hahmoja kahdeksankymmentäluvun Madridin vastakulttuuriliikkeessä. Hänet tunnetaan Kaka de Luxe, Pegamoides ja Dinarama -nimisistä kokoonpanoista. Alaska ja Dinaraman suurimpia hittejä olivat Ni tú ni nadie ja A quién le importa. Vuonna 1980 hän esiintyi myös Pedro Almodóvarin elokuvassa Pepi, Lui, Bom y otras chicas del montón. Alaska perusti Fangoria-nimisen yhtyeen Nacho Canutin kanssa 1989. Fangoria tunnetaan muun muassa hitistään Retorciendo palabras.
Alaska Fangorian konsertissa vuonna 2005.
Vuonna 2011 Espanjan MTV alkoi lähettää tositv-sarjaa Alaska ja Mario, seuraten taiteilijaparin elämää. Ohjelma on tyyliltään kuin The Osbournes. Maaliskuussa 2018 ilmoitettiin, että show saa kolmen vuoden tauon jälkeen jatkoa.
Palkinnot

Gold Medal for Merit in Fine Arts (2014)
Dame of the Cross of the Order of Dos de Mayo (1989)
Afrikanlepinkäiset

| Afrikanlepinkäiset |
| --- | --- |
 Punalepinkäinen (Laniarius erythrogaster)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae  Swainson, 1824
Katso myös
   Afrikanlepinkäiset Wikispeciesissä   Afrikanlepinkäiset Commonsissa 
Infobox OKNimi-testi OK: 
Afrikanlepinkäiset (Malaconotidae) on heimo pienenkokoisissa varpuslinnuissa. Niitä löytyy luonnonvaraisina ainoastaan Afrikasta, ja ne elävät pensaikkoisilla tai avoimilla alueilla. Afrikanlepinkäiset ovat pienehköjä lintuja. Näiden lintujen tapa pyydystää hyönteisiä pensaikossa oksilta, on samantapainen kuin lepinkäisillä. Afrikanlepinkäiset ovat yleensä värikkäitä tai suurimmaksi osaksi mustia, jolloin lajia on vaikea nähdä. Tyypillinen pesä on kovera ja puussa, ja sinne on munittu 4 munaa tai enemmän. Jotkin afrikanlepinkäislajit pörhistävät höyhenensä siten, että lintu näyttää hyvinkin pallomaiselta.
Afrikanlepinkäisiin kuuluu 9 sukua ja 44 lajia.
Suvut ja lajit > Ruusulepinkäiset Malaconotus

| --- | --- |
 Epolettilepinkäinen Malaconotus lagdeni  Harmaapäälepinkäinen Malaconotus blanchoti  Mustahuppulepinkäinen Malaconotus alius:  Sambianlepinkäinen Malaconotus monteiri  Tulirintalepinkäinen Malaconotus cruentus  Viherrintalepinkäinen Malaconotus gladiator
Suvut ja lajit > Pensaslepinkäiset Tchagra

| --- | --- |
 Akasialepinkäinen Tchagra australis  Kapinpensaslepinkäinen Tchagra tchagra:  Pensaslepinkäinen Tchagra senegalus  Tiheikkölepinkäinen Tchagra jamesi